[](http://www.google.hr/url?sa=i&rct=j&q=&esrc=s&frm=1&source=images&cd=&cad=rja&docid=d6b20ZDJXpJOLM&tbnid=7mB7cMwrLgV2PM:&ved=&url=http://hr.wikipedia.org/wiki/Grb_Republike_Hrvatske&ei=3QdAUu_0OZHIswaBwYCADw&bvm=bv.52434380,d.Yms&psig=AFQjCNH22SpvqdMkXZkGm6iWGHsG5eZKHw&ust=1380014430421142)

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA MAJUR**

**OPĆINA MAJUR**

**KLASA: 112-01/24-01/2**

**URBROJ: 2176-14-03-24-2**

**Majur, 19. travnja 2024. godine**

Na temelju Odluke o financiranju Ministarstva rada, mirovinskog sustava, obitelji i socijalne politike KLASA: 984-01/23-01/29, URBROJ: 524-07-02-01-01/1-24-26 od 7. ožujka 2024. godine i Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021.-2027., SF.3.4.11.01.0275 „MAJUR PRUŽA VIŠE“, te članka na temelju Statuta Općine Majur (»Službeni vjesnik« Općine Majur, broj 11/13 i 41/13, »Službene novine Općine Majur«, broj 3/14 1/18, 2/20, 1/21, 4/21 i 1/23) općinska načelnica Općine Majur objavljuje

**JAVNI POZIV**

za prijam u radni odnos na određeno vrijeme u Općini Majur za potrebe provedbe projekta Zaželi – prevencija institucionalizacije, pod nazivom “MAJUR PRUŽA VIŠE”– prijam radnika za pružanje usluge potpore i podrške u svakodnevnom životu starijim osobama i odraslim osobama s invaliditetom.

Broj traženih radnika: 12 osoba

Vrsta zaposlenja: predviđeno trajanje radnog odnosa na određeno vrijeme – 34 mjeseca

Radno vrijeme: puno radno vrijeme

Mjesto rada: poslovi će se obavljati na području Općine Majur

**Naknada za prijevoz**: nije uključena.

Opis poslova:

- **organiziranje prehrane** (pomoć u pripremi obroka, pomoć u nabavi hrane i dr.)

- **obavljanje kućanskih poslova** (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.)

- **održavanje osobne higijene** **korisnika** (pomoć u oblačenju i svlačenju, kupanju i u obavljanju drugih higijenskih potreba)

- **zadovoljavanje drugih svakodnevnih potreba.**

Svaka zaposlena osoba pružat će uslugu potpore i podrške za najmanje šest krajnjih korisnika.

Kandidati moraju ispunjavati sljedeće uvjete za prijam u radni odnos:

- punoljetnost

- hrvatsko državljanstvo.

Na ovaj Javni poziv se mogu prijaviti osobe oba spola.

Uz prijavu na ovaj Javni poziv kandidati su dužni priložiti:

- prijavu na javni poziv s osobnim podatcima uključivo i adresu stanovanja, broj telefona, te adresu elektroničke pošte (izvornik, vlastoručno potpisana)

- životopis (izvornik, vlastoručno potpisan)

- dokaz o hrvatskom državljanstvu (preslika domovnice, osobne iskaznice ili putovnice)

- presliku svjedodžbe završene škole

- uvjerenje da se protiv osobe ne vodi kazneni postupak (ne starije od 3 mjeseca)

- vlastoručno potpisanu izjavu podnositelja da je suglasan sa svim uvjetima ovoga Javnog poziva, te korištenjem i obradom osobnih podataka u svrhu provedbe postupka nakon objavljenog Javnog poziva

Prijave na ovaj Javni poziv dostavljaju se u roku od 8 (osam) dana od dana objave istoga kod nadležne službe za zapošljavanje, **na jedan od dva načina**:

• preporučeno poštom na adresu:

**OPĆINA MAJUR, Kolodvorska 5, Majur**

**u zatvorenoj omotnici, s naznakom:**

**za Javni poziv u sklopu Projekta Zaželi–prevencija institucionalizacije ”MAJUR PRUŽA VIŠE”**

• osobno, dolaskom u sjedište Općine **Majur, na adresi Kolodvorska 5, Majur, ured referenta za administrativne poslove.**

Nepravovremene i nepotpune prijave neće se razmatrati.

Osoba koja nije podnijela pravodobnu i urednu prijavu ili ne ispunjava formalne uvjete iz ovoga Javnog poziva, ne smatra se kandidatom prijavljenim na isti.

Kandidati će biti obaviješteni telefonskim putem o vremenu obavljanja intervjua.  
Odluka o odabiru kandidata bit će objavljena na službenim mrežnim stranicama Općine Majur, www.opcina-majur.hr.

Podaci o plaći:

Predviđena plaća je u visini minimalne plaće, sukladno Uredbi o visini minimalne plaće Vlade Republike Hrvatske (»Narodne novine«, br. 125/23).

Sve informacije o ovom Javnom pozivu mogu se dobiti osobnim dolaskom ili na telefon: 044 859 092, svakoga radnog dana u vremenu od 8,00 do 14,00 sati.

OPĆINSKA NAČELNICA

Klementina Karanović